Schmidt-Rubin

KinnigBroDoareFuzuilhMont en-droTennata dre zorn, dre vorailhMunisionoù7,5 × 53,5 mm7,5 × 54,5 mmProduerWaffenfabrik BernMare produiñ1889-1897Skouerennoù produet211.890Mare implij1889-1911Perzhioù teknikelMas4,43 kgHirder1.302 mmHirder ar c'hanol780 mmHed-tenn pleustrek2.900 mTizh mont e-maez ar boledoù620 m/sEndalc'hKarger fiñv 12 kartouchennLezennRummad e Bro-C'hallC
Ar Schmidt-Rubin zo ur rummad armoù-skoaz implijet gant arme Suis etre 1889 ha dibenn ar bloavezhioù 1950. Anvet int diwar anvioù Rudolf Schmidt, koronal hag ijinour sistem kulasenn linennek an arm HOUSTON Rob, STROYAN Christine (renerezh), Armes à feu de légende, Larousse, 2019, p. 146-147, hag Eduard Rubin, saver ar c'hartouchennoù 7,5 mm implijet ennañ. An armoù produetañ er rummad-mañ a voe, ouzhpenn ar stumm kentañ e 1889, ar re kemmet e 1911 (fuzuilh ha karabinenn K11) hag e 1931 (stumm karabinenn K31 hepken).

Stummoù
Schmidt-Rubin stumm 1889
E 1882 e voe amprouet gant Eduard Rubin ur gartouchenn bihanoc'h he c'halibr evit reoù ar mare, hag a zeuio da vezañ ar 7,5 × 53,5 mm Suis. E 1885 e voe esaet er wikefre dezhi ur gulasenn linennek ijinet gant Rudolf Schmidt. Goude tri bloavezh amprouennoù all ha gwellaat e voe choazet an arm nevez en ur mod ofisiel gant an arme suis d'ar 26 a viz Even 1889. Kambret e oa evit ar c'hartouchennoù 7,5 × 53,5 mm (anvet GP90 en arme). Pourveziet e oa gant ur c'harger fiñv 12 kartouchenn.

211.890 skouerenn eus ar stummm kentañ a voe produet betek 1897, pa voe merzet e oa kudennoù solutder gant ar vorailh. Ur stumm karabinenn berroc'h a voe degaset e 1893 ivez The Schmidt-Rubin Series, Swiss Rifles (lennet d'an 03/01/2025).

 Schmidt-Rubin stumm 1889/96 
Diwar c'houlenn an arme e voe ganet ar stumm-mañ e 1896, evit kreñvaat gwikefre ar gulasenn. An holl stummoù kentañ orin zo bet kemmet o gwikefre adalek ar poent-se, war-bouez ur 1.280 bennak.

 Schmidt-Rubin stumm 1897 Kadet 
Ar stumm 1897 Kadet a zo bet diorroet evit deskiñ ar soudarded nevez war an tennañ. Evit-se e e veze implijet ur gartouchenn GP90 izeloc'h he c'hargad poultr hag he galloud. Ar Schmidt-Rubin Kadet 1897 he doa neuze ur c'houch dezhañ daou skeul disheñvel : unan evit ar gartouchenn glasel, hag unan all evit ar gartouchenn bleustriñ. 7.987 skouerenn eus ar stumm Kadet 1897 a voe produet.

Fuzuilh verr Schmidt-Rubin stumm 1889/1900
Ar 1889/1900 a oa ur stumm berroc'h e ganol (23,3 meutad e-lec'h 30,7) pourveziet da soudarded an a-dreñv (kanolierezh, kreñvlec'hioù, marc'hoù-houarn pe kehentiñ). E-touez kemmoù all e voe izelaet endalc'h ar c'harger, eus 12 da 6 kartouchenn. 18.750 skouerenn anezhañ a voe produet etre 1901 ha 1911.

Mouskedig marc'hegerezh Schmidt-Rubin stumm 1905
Stumm karabinenn, 7.900 anezhi produet etre 1905 ha 1911. Kemer a reas plas ar stumm berr 1893, ha ne blije ket d'ar soudarded a-hervez.
Fuzuilh-droadegiezh ha mouskedig Schmidt-Rubin stumm 1911
Fuzuilh produet e 127.000 skouerenn etre 1913 ha 1919 evit tennañ ar gartouchenn 7,5 × 55 mm (pe GP11) nevez POPENKER Maxim, K31, Modern Firearms (lennet d'an 03/01/2025). He stumm berraet, anvet Mousqueton 1911 pe K11 (evit Karabiner 11), a zo bet produet betek 1933 e 187.000 skouerenn.

Schmidt Rubin stumm 00/11
Stumm ar 1889/1900 kemmet evit gellet tennañ ar gartouchenn nevez 7,5 × 55 mm.

liamm=Restr:Mq. 31.JPG|frameless|280x280px Ur garabinenn Schmidt-Rubin K31, stumm diwezhañ ar rummad
   KinnigBroDoareKarabinennMont en-droTennata dre zorn, dre vorailhMunisionoù7,5 × 55 mmProduerWaffenfabrik BernMare implij1933 - 1958Skouerennoù produet528.230Pouez ha muzulioùMas4 kgHirder1.105 mmHirder ar c'hanol652 mmPerzhioù allHed-tenn pleustrek500 mTizh mont e-maez ar boledoù780 m/sEndalc'hKarger fiñv 6 kartouchennLezennRummad e Bro-C'hallC
K31 (Schmidt-Rubin stumm 1931)
Er bloavezhioù 1920 en em soñjas pennoù meur an armeoù european peseurt doare arm hiniennel pourveziañ d'an droadeien. Ar fuzuilhoù implijet e-pad ar Brezel-bed Kentañ o doa diskouezet bezañ re hir evit an emgannoù en trañcheoù, e-lec'h ma oa diezhomm ivez kaout un arm gouest da dennañ resis en tu all d'un nebeud kantadoù a vetroù. Evel armeoù all e choazas Suis pourveziañ he soudarded gant karabinennoù. Diazezet e oa ar K31 war ar K11, met berraet e oa bet he gwikefre, ha ken resis e oa hag ur fuzuilh stumm 1911. 528.230 skouerenn eus ar K31 a voe produet, ha chom a reas e servij en arme suis betek 1957, pa voe kemeret he flas gant ar fuzuilh-emgann SIG SG 510.

Diazez e voe ar K31 d'ar ZfK-55 (evit Zielfernrohr Karabiner 1955), ur fuzuilh-resisted hag a chomas implijet betek 1987 en arme Suis.

 Levrlennadur 
  Letanant-koronal MARIOTTI, Mon nouveau mousqueton Modèle 1931, mod-implij evit ar soudarded ennañ kalz titouroù war an arm, embannadur 1941, pellgarget diwar Arme et Passion d'ar 04/01/2025
  Meur a bajenn enne titouroù teknikel hag istorel war stummoù disheñvel ar Schmidt-Rubin, war lodenn fuzuilhoù suis al lec'hienn c'hallek Arme et Passion

 Daveennoù 

Rummad:Fuzuilhoù
Rummad:Karabinennoù
Rummad:Armoù Suis